**Nov zagon za SEAT Tarraco s prihodom bolj športne različice FR**

* **Različica SEAT Tarraco FR z ekskluzivno podobo zunanjosti in notranjosti nadgrajuje športnost osnovnega modela**
* **Športna nastavitev podvozja spreminja slog vožnje in vozne lastnosti, kar ustvarja dinamičnejši značaj vozila**
* **Prenovljeni 9,2-palčni infotainment sistem prinaša nove funkcije ter več povezljivosti in inter­aktivnosti**
* **Novi, napredni asistenčni in komfortni sistemi za SEAT Tarraco**
* **Paleta bencinskih (TSI) in dizelskih (TDI) motorjev zagotavlja ravnovesje med voznimi zmogljivostmi in učinkovitostjo, novo dimenzijo pa bo dobila s priključnohibridno tehnologijo**

**Martorell (Španija), 14. 9. 2020 –** SEAT je na trg pripeljal različico Tarraco FR in s tem poskrbel, da bo njihov največji SUV še bolj zaželen. Novi model se ponaša z ekskluzivno zunanjo in notranjo podobo, specifično nastavitvijo podvozja ter motorji, ki zagotavljajo športne vozne zmogljivosti in učinkovitost po željah kupcev.

Prihod različice SEAT Tarraco FR pomeni še več: model izhaja iz že uveljavljenega tržnega položaja, vendar segmentu velikega SUV-ja dodaja novo dimenzijo.

SEAT Tarraco FR z bolj izrazito, bolj ekskluzivno oblikovano zunanjostjo v modelsko serijo prinaša več športne dinamike; od trenutka, ko voznik sede na svoj sedež in prime za volan, do utripanja srca – njegove palete motorjev – in podvozja, ki ima takšne nastavitve, da omogoča bolj angažirano vožnjo.

Značka FR je pomemben del SEAT-ove ponudbe, ki označuje drugačen značaj vozil v posamezni modelski seriji in znamki pomaga pri krepitvi njenega položaja na trgu.

Kupci se radi odločajo za različice z oznako FR in so že pričakovali SEAT Tarraco FR, ki bo odigral pomembno vlogo pri tržnem pozicioniranju SEAT-ovega velikega SUV-ja. Brez dvoma bo veliko vozil, ki bodo zapustila proizvodno linijo v tovarni Wolfsburg, nosilo oznako FR.

**Vsebina**

Glavne značilnosti 2

Uvod 3

**Glavne značilnosti**

**EKSKLUZIVNI FR DIZAJN**

Tarraco FR se ponaša z **bolj športnim, bolj edinstvenim dizajnom** od tistega, ki je značilen za SEAT-ov največji SUV: **ekskluzivni** oblikovalski elementi njegove zunanjosti in notranjosti ustvarjajo še posebej **opazno estetiko**. SEAT Tarraco ima različne zunanje dodatke, kot so **specifična mreža hladilnika v kozmično sivi barvi z oznako FR, ekskluzivni zadnji difuzor** ter **športni zadnji usmernik zraka** in **zadnje LED-luči po celotni širini vozila**.

**MOTORJI V SLOGU NJEGOVEGA ZNAČAJA**
Za SEAT Tarraco FR so v ponudbi **optimizirani** bencinski (TSI) in dizelski (TDI) **motorji**, ki imajo zaradi **nižjih emisij** manjši vpliv na okolje, pa vendar jih zaznamuje **moč**, ki pritiče oznaki FR. **V začetku leta 2021** bo v motorno paleto za SEAT-ov največji SUV vključen tudi **priključni hibrid**, ki bo s kombinacijo motorja z notranjim zgorevanjem in elektromotorja omogočal prav poseben užitek v vožnji.

**PODVOZJE, RAZVITO POSEBEJ ZA DINAMIČNI ZNAČAJ VOZILA**

**Športno podvozje** velikega SUV-ja je s sistemom za prilagodljivo uravnavanje **Adaptive Chassis Control (DCC)** zasnovano za angažirano vožnjo. V kombinaciji z neposrednim krmiljenjem in štirikolesnim pogonom **4Drive** daje vozilu močan značaj.

**POPOLNOMA POVEZAN Z VAŠIM DIGITALNIM ŽIVLJENJEM**SEAT Tarraco FR je **popolnoma povezan**; vključuje tehnologijo **Full Link** (vklj. z **brezžičnim dostopom** do aplikacij **Android Auto** in **CarPlay**), **izven vozila** pa so vam na voljo storitve **SEAT CONNECT**. Poleg tega tehnologija **prepoznave govora** uporabnikom z uporabo **naravnoglasovnega** upravljanja omogoča inter­akcijo z **novim 9,2-palčnim infotainment sistemom**.

**VARNOST IN UDOBJE KOT OSREDNJA TEMELJA**

V naboru za SEAT Tarraco so prediktivni sistem za avtomatsko uravnavanje razdalje **(Predictive Adaptive Cruise Control)\***, asistenca za pripravo vozila na trčenje **(Pre-Crash Assist)**, asistenca za zaustavitev v sili **(Emergency Assist)**, sistem za avtomatizirano vožnjo **(Travel Assist),** asistenca za menjavo voznega pasu **(Side Assist)**, asistenca za varno izstopanje **(Exit Assist)** in asistenca za prevračanje vozila **(Rollover Assist)** – vse to so **najnaprednejši asistenčni sistemi**, ki zagotavljajo optimalno zaščito, obenem pa tudi veliko **udobja** pri vožnji, npr. asistenca za manevriranje s prikolico **(Trailer Assist)**.

*\* Prediktivni ACC bo na voljo od novembra 2020.*

**Uvod**

SEAT Tarraco FR razširja ponudbo v modelski seriji velikega SUV-ja; gradi na vseh atributih osnovnega modela in njegovi osebnosti dodaja novo, bolj športno in dinamično dimenzijo. Vrsta zunanjih elementov, kot je denimo specifična mreža hladilnika z oznako FR, nakazuje na drugačni značaj vozila. Spremembe so tudi širše, črne obrobe kolesnih ohišij, črne strešne letve ter okenski okviri in stranski ogledali, lakirani v kozmično sivi barvi. Zadek Tarraca ima nov športni usmernik zraka, luči po celotni širini vozila, ekskluzivni zadnji difuzor in logotip v rokopisnem slogu.

Ponudbo notranjega oblazinjenja za Tarraco FR tvori bogata paleta razpoložljivih barv, za dovršeno zunanjost pa so tu 19- in 20-palčna polirana aluminijasta platišča tipa FR.

Notranjost zaznamujejo naslednje posebnosti: na športnem volanu je logotip FR, za dodatno dozo energije poskrbijo aluminijasti pedali, SEAT-ov Digital Cockpit pa je tisti element, ki razkriva, da je v kabini vse osredotočeno na voznika. Sprednja sedeža imata športno školjkasto obliko (voznikov je električen in s pomnilniško funkcijo).

Različica FR prinaša tudi najnovejšo generacijo infotainment sistema, ki potnikom omogoča, da so ves čas povezani s spletom. Pri avtomobilih je to področje čedalje bolj pomembno, saj so naša življenja vse bolj digitalizirana.

A spremembe niso zgolj estetske. Tarraco je dobil tudi športno podvozje s sistemom Adaptive Chassis Control (DCC), ki omogoča vožnjo in krmilne lastnosti, kakršne pričakujemo od avtomobila z oznako FR – nenazadnje je namenjen bolj fokusirani, dinamični vozni izkušnji.

Podvozje je odlično usklajeno s ponudbo motorjev. V motorni paleti je zdaj poleg že znanih agregatov za Tarraco tudi **nov 200-konjski motor TDI**. Bencinski motorji TSI so na voljo z močjo od 110 kW (150 KM) do 140 kW (190 KM) ter z gibno prostornino 1,5 oz. 2,0 litra. Dizelski motorji ostajajo ključni v Tarracovi ponudbi; za različico FR sta na voljo dva agregata 2.0 TDI z močjo 110 kW (150 KM) oz. **147 kW (200 KM)**. V začetku leta 2021 bo v ponudbo za Tarraco vključen tudi priključni hibrid, ki bo kombiniral bencinski motor TSI in elektromotor ter litij-ionsko baterijo, s čimer bo zagotavljal optimalno ravnovesje med zmogljivostjo in učinkovitostjo.

SEAT Tarraco FR je bil zasnovan kot vozilo z optimalno kombinacijo zmogljivosti, učinkovitosti in udobja, ki ga odlikujeta značilna zunanjost, s katero izstopa iz množice, in značaj, ki je prilagojen svetu, ki ga obdaja.

**SEAT** je edino špansko podjetje v svoji panogi, ki pokriva celotni razpon avtomobilske proizvodnje – od dizajna, razvoja in proizvodnje do trženja. Je član koncerna Volkswagen in mednarodno podjetje s sedežem v Martorellu (Barcelona), vozila prodaja pod znamkama SEAT in CUPRA, z znamko SEAT MÓ pa pokriva produkte in rešitve za urbano mobilnost. SEAT izvaža 81 % svojih vozil in je prisoten v več kot 75 državah. Leta 2019 je SEAT prodal 574.100 vozil, zabeležil je 346 milijonov evrov dobička po obdavčenju in rekorden promet v višini več kot 11 milijard evrov.

SEAT zaposluje več kot 15.000 ljudi in ima tri proizvodne centre – Barcelona, El Prat de Llobregat in Martorell, kjer izdelujejo modele Ibiza, Arona in Leon. Na Češkem izdelujejo model Ateca, v Nemčiji model Tarraco, na Portugalskem Alhambro in na Slovaškem Mii electric, SEAT-ov prvi 100-odstotno električni avto. Tem tovarnam se pridružuje SEAT:CODE, center za razvoj programske opreme, ki se nahaja v Barceloni.

SEAT bo do leta 2025 investiral 5 milijard evrov v R&R projekte za razvoj vozil, predvsem za elektrifikacijo modelske palete, ter za opremo in infrastrukturo. Družba načrtuje, da bo Martorell do leta 2050 postal tovarna z ničelnim ogljičnim odtisom.

**SEAT Communications**



|  |  |  |  |
| --- | --- | --- | --- |
|  | **Fernando Salvador**Vodja produktnega komuniciranja in komuniciranja dogodkov M/ +34 609 434 670fernando.salvador@seat.es **Jan Conesa**Produktno komuniciranje M/ +34 650 659 096jan.conesa@seat.es  |  | **Arnaud Hacault**Vodja produktnega komuniciranja M/ +34 659 134 804arnaud.hacault@seat.es   |





SEAT Mediacenter